ma Pilipina

ma Pilipina li ma lon ma Asija. ma Pilipina li jo e ma lon telo 7,641. kulupu pi ma Pilipina li ma Luson li ma Pisaja li ma Mintanaju . mute jan pi nanpa wan lon ma Pilipina li ma tomo Keson.
toki lawa pi ma Pilipina li toki Pilipina li toki Inli. taso ona li poka e toki ante mute. toki Pilipina luka tu wan lawa li toki Iloko li toki Ilonko li toki Pankasinan li toki Panpanko li toki Pikula li toki Sinupuwanon li toki Takalo li toki Walaje . toki lili ante mute li lon kin.
toki Pilipina la nimi ona li Pilipinas. toki Inli la nimi ona li Philippines. mani Pilipina li mani Peso. ma Pilipina li poka e telo suli. ma Pilipina li seli. ma tomo lawa pi ma Pilipina li ma tomo Manila. tenpo pini la ma Epanja en ma Mewika li lawa e ma Pilipina.
== tenpo pini pi ma Pilipina ==
tenpo open la jan Nekito li kama lon ma Pilipina. jan Asonesija li kama kin tan ma Tawan. ona mute li pali e kulupu jan mute. toki Pilipina la ni li "barangay". jan Sonko en jan Palata en jan Alapi li tawa ma ni. ma ni li kama ma esun suli.
=== tenpo pi lawa Epanja===
tenpo sike 1521 la jan Punaju Makajasi li kama li pana e ma Pilipina tawa ma Epanja li moli lon utala Matan . tenpo sike 1565 la jan Mike Lekapi li kama e lawa pi ma Epanja. 
ma Pilipina li lon anpa ma Nowepanja .
ma Mesiko li weka e lawa pi ma Epanja la ma Pilipina li kama lon anpa ma tomo Mateli. jan lawa Epanja li kama ike e wawa ona. ma Epanja li ken ala mama e ma Pilipina lon insa tenpo sike 1850.
jan mute pi pali sewi li moli. pilin wawa Pilipina li kama. jan Ose Lisala li sitelen e ni: jan lawa li ike e wawa. taso ma Epanja li moli e jan Lisala. jan Antesa Ponipasijo li open e kulupu utala pi sona pimeja. nimi ni li kulupu Katipunan. kulupu ni li open e utala pi lawa Pilipina. tenpo suno 12 pi tenpo mun 6 lon tenpo sike 1898 la ma Pilipina li weka e lawa Epanja lon ma tomo Kapite. tenpo sike 1898 la utala pi ma Epanja en ma Mewika li kama.
=== tenpo pi lawa Mewika===
ma Epanja li pana e ma Pilipina tawa ma Mewika. ma Pilipina en ma Mewika li utala. ma Mewika li moli e jan Pilipina mute. ma Sulu li utala e ma Mewika. taso ma Mewika li kama lawa e ma Sulu. ma Mewika li wawa ike e ma Pilipina la ma Mewika li pali e toki nasa pi ante sona.
ma Mewika li pana e lawa lili tawa ma Pilipina. jan Quezon li kama jan lawa li ken e toki lawa. meli li ken pana e wile pi jan lawa kama}}.
===utala suli pi nanpa tu===
ma Nijon li lawa e ma Pilipina. kulupu utala Upalapa li utala e lawa Nijon. ma Nijon li pali e ike utala mute. ni tu li moli suli lon ma Manila li tawa noka moli lon ma Patan . wawa utala Mewika li weka e lawa Nijon.
=== tenpo pi lawa Pilipina ===
jan Wamon Masasaje li pini e utala Upalapa li open e tomo Malakanjan tawa jan ale. tenpo sike 1965 la jan Pesinan Mako li kama jan lawa pi ma Pilipina.
=== tenpo pi lawa Mako ===
tenpo sike 4 pi nanpa 1 la mani pi ijo esun Pilipina li suli pi nanpa 1 lon ma Asija. mani la ma Pilipina li kama suli. tenpo pi pini pi tenpo sike 4 la ijo li kama ike. jan Mako en jan olin ona li ike e wawa e mani. ma Pilipina li lon anpa pi nasin lawa utala. tenpo sike 1986 la jan Mako li kama jan lawa kin. taso ni li lon ala. kulupu pi wile ante li tawa e jan Mako e jan poka ona tawa ma Awawi li kama e ni: jan Kolason Akino li lawa.
=== tenpo pi lawa Pilipina sin ===
ni mute li ike tawa kama suli Pilipina: ma Pilipina li wile pana e mani mute. wawa ike li mute. jan mute li lon nasin pi pali kulupu. jan Molo li utala. nena suli Pinatupo li pana e ko seli.
tenpo sike 2016 la jan Loliko Tutete li kama jan lawa. tenpo pini la ona li jan lawa pi ma tomo Tapaju . ona li wawa e linja tawa ma Sonko en ma Losi. ona li open e kulupu utala tawa ilo nasa. kulupu pakala Majute li utala lon ma tomo Malawi . taso utala ni li pini lon tenpo suno 23/8/2020.
== ma ==
kulupu ma 	wan ma 	nimi lawa
ma Luson 	wan ma lawa 	wan ma lawa
ma Luson 	wan ma Iloko 	wan ma I
ma Luson 	wan ma Kolijela 	wan ma Kolijela
ma Luson 	anpa nena Kakajan 	wan ma II
ma Luson 	insa Luson 	wan ma III
ma Luson 	wan ma Kalapalison	wan ma IV-A
ma Luson 	wan ma Mimalopa 	wan ma IV-E
ma Luson 	wan ma Pikula 	wan ma V
ma Pisaja 	suno pini Pisaja 	wan ma VI
ma Pisaja 	insa Pisaja 	wan ma VII
ma Pisaja 	suno open Pisaja 	wan ma VIII
ma Mintana	ma nena Senpanka 	wan ma IX
ma Mintana	lete Mintana 	wan ma X
ma Mintana	wan ma Tapa 	wan ma XI
ma Mintana	wan ma Sokosasen 	wan ma XII
ma Mintana	wan ma Kalaka 	wan ma XIII
ma Mintana	wan ma Pansamolo 	wan ma lawa Pansamolo pi Mintanaju SIlami
kulupu:ma Asija
kulupu:kulupu ma lon telo
kulupu:ma Pilipina